Aivar Pilv

Aivar Pilv (sündinud 22. märtsil 1961) on eesti vandeadvokaat. 

 Elulugu 
Ta on lõpetanud 1979. aastal Otepää Keskkooli ja 1984. aastal Tartu Riikliku Ülikooli, kus õppis õigusteadust.

Maist 1984 on ta advokatuuri liige. 1984–1990 oli ta Tallinna II Õigusnõuandla advokaat, 1991–1992 Vanalinna Advokaadibüroo advokaat. Veebruarist 1992 on ta vandeadvokaat.

Veebruaris 1993 asutas Advokaadibüroo Aivar Pilv, mis tegutseb siiani. Pilv oli aktsiaseltsi ainuomanik kuni 2004. aasta lõpuni. 2009. aasta suve seisuga kuulus talle 81% aktsiatest. Detsembris 2007 sõlmis Advokaadibüroo Aivar Pilv ühinemislepingu Advokaadibürooga Tark & Ko, kuid märtsis 2008 selgus ootamatult, et ühinemine jääb ära. Juunis 2008 sõlmis Advokaadibüroo Aivar Pilv ühinemislepingu bürooga Siigur, Kõrgesaar & Partnerid. Seekord viidi ühinemine lõpuni ja juba augustiks 2008.

Aivar Pilv on aastaid kuulunud Eesti Advokatuuri juhtorganeisse, olles sealhulgas märtsist 1994 märtsini 1995 Advokatuuri kvalifikatsioonikomisjoni liige, märtsist 1995 aprillini 2001 Advokatuuri juhatuse liige, sealt edasi kuni aprillini 2004 juhatuse aseesimees. Aprillis 2004 valiti Eesti Advokatuuri esimeheks ja märtsis 2007 uuesti veel ka teiseks ametiajaks, olles selles ametis kuni 4. märtsini 2010.

Pilv on  2002. aastast Eesti Advokatuuri esindajana Kohtute Haldamise Nõukoja liige.

Ta on esindanud näiteks Villu ReiljanitDannar Leitmaa, Pilv: Reiljan oli justkui valitseja, kellele jäid lõpuks tühjad pihud, Eesti Päevaleht, 19. jaanuar 2012, Ines KaruInes Karu äpardunud röövlid trellide taha, Õhtuleht, 5. juuni 2009, Elmar SeppaElmar Sepa advokaat: jääb arusaamatuks, miks pöörati otsus kohe täitmisele, kuigi ees seisab veel pikk vaidlus, Delfi, 30. märts 2012, Andrus VeerpaluPilv: Veerpalu oli dopinguproovi andmisel alpimajas 4500 m kõrgusel, Postimees Online, 23. august 2011, Andres SelliKohus lahendab Valga haigla peaarsti süüasja kokkuleppemenetluses, Tartu Postimees, 21. november 2011 ja Toomas Tooli.Aivar Pilv: kaebame Toomas Tooli otsuse edasi, sest lubatud ja lubatava piir on endiselt lahtine, Delfi, 29. oktoober 2012

2013. aastal asutas Aivar Pilv venekeelse portaali zakon24.ee, kust leiab Eesti ja Euroopa Liidu õigusakte puudutavad uudised, olulisemad kohtulahendid ning aktuaalsemate õiguslike probleemide analüüsid.Aivar Pilv käivitas venekeelse portaali, ITuudised, 24. aprill 2013

Isiklikku
Ta on abielus, poeg Marko on samuti advokaat.Aivar Pilv: Eesti õigusabi peab muutuma efektiivsemaks, Neljas.ee, 15. aprill 2008

Viited

Kategooria:Eesti advokaadid
Kategooria:Tartu Ülikooli õigusteaduskonna vilistlased
Kategooria:Sündinud 1961